El Decret 68/2004, de 20 de gener, d'estructuració i de reestructuració de diversos departaments de l'Administració de la Generalitat, estableix en el seu títol 3, l'estructura i l'organització general del Departament de Justícia.
En aquest Decret 68/2004, es fixa també l'estructura bàsica de la Secretaria General del Departament de Justícia, adaptant i reordenant les disposicions sobre l'estructura vigent fins a la data, amb la finalitat de reubicar les competències de l'antic Departament de Justícia i Interior, però sense introduir cap modificació substancial.
L'estructura actual està recollida en diferents regulacions normatives, algunes molt antigues i parcialment derogades, i d'altres només referenciades en regulacions sectorials.
La nova situació fa necessari incloure noves funcions i redefinir l'estructura de la Secretaria General en una nova disposició normativa per tal d'adequar a la realitat actual el seu funcionament, d'acord amb els principis d'eficiència, desconcentració, descentralització i coordinació que han de regir l'actuació administrativa.
Per això, de conformitat amb el que estableix la Llei 13/1989, de 14 de desembre, d'organització, procediment, i règim jurídic de l'Administració de la Generalitat, a proposta del conseller de Justícia i d'acord amb el Govern,
El/La secretari/ària general del Departament de Justícia exerceix les funcions que li atribueix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, les altres que li assigni la resta de la normativa vigent i les que li siguin encomanades per delegació del titular del Departament.
2.1 La Secretaria General s'estructura i organitza en:
c) La Subdirecció General de Sistemes d'Informació i Comunicació.
e) L'Àrea d'Auditoria de Gestió.
f) Els serveis territorials a Girona, Lleida, Tarragona i les Terres de l'Ebre.
2.2 Tots aquests òrgans i àrees, sense perjudici dels objectius específics que se'ls hi puguin establir, tenen com a objectiu comú, garantir la coherència de la planificació, la posada en pràctica de les polítiques del Departament i el compliment dels principis que han de regir l'actuació administrativa.
3.1 A la Direcció de Serveis li correspon:
Dirigir les actuacions del Departament en els àmbits dels recursos humans, de les relacions laborals i la prevenció de riscos, dels recursos econòmics i patrimonials i dels serveis generals i també, donar suport a la definició i el seguiment de les polítiques estratègiques, els projectes de millora, d'organització i de modernització del Departament.
3.2 La Direcció de Serveis s'estructura i organitza en:
a) La Subdirecció General de Recursos Humans i Relacions Laborals.
b) La Subdirecció General de Gestió Econòmica.
d) L'Àrea de Projectes de Desenvolupament Organitzatiu.
Subdirecció General de Recursos Humans i Relacions Laborals
4.1 A la Subdirecció General de Recursos Humans i Relacions Laborals li correspon:
Assessorar en matèria de recursos humans els òrgans del Departament i assistir la Direcció de Serveis en la implantació de la política en matèria de personal, en la coordinació de la gestió dels recursos humans dels centres directius i en l'execució de la política de relacions laborals i prevenció de riscos del Departament i coordinar la gestió del capítol I del pressupost i el seguiment de la seva execució.
4.2 De la Subdirecció General de Recursos Humans i Relacions Laborals depèn el Servei de Personal.
Dirigir i executar, d'acord amb la normativa vigent i les polítiques establertes, els processos de gestió de personal del Departament i col·laborar en els estudis i propostes de dimensionament del personal del Departament i en les tasques de planificació i execució de polítiques de personal.
5.2 El Servei de Personal s'estructura en els òrgans següents:
a) La Secció de Gestió de Personal.
A la Secció de Gestió de Personal li correspon:
Coordinar la gestió ordinària en matèria de personal, el règim de previsió social, la nòmina i la provisió temporal de llocs de treball.
A la Secció de Suport Tècnic li correspon:
Administrar les situacions de personal i preparar els informes tècnics en relació amb les reclamacions prèvies i contencioses i les instruccions internes en aplicació de les disposicions en matèria de funció pública.
Subdirecció General de Gestió Econòmica
8.1 A la Subdirecció General de Gestió Econòmica li correspon:
Desenvolupar els programes generals del Departament en matèria econòmica i administrativa, preparar, gestionar i administrar el pressupost del Departament i coordinar les funcions relacionades amb la gestió econòmica de les diferents unitats del Departament que les tinguin assumides; administrar el règim interior i la gestió dels serveis generals i coordinar i fer el seguiment del funcionament de l'arxiu central i de les actuacions de suport que es duguin a terme amb els arxius administratius del Departament.
8.2 La Subdirecció General de Gestió Econòmica s'estructura en els òrgans següents:
a) El Servei de Contractació i Compres.
b) La Secció de Gestió Pressupostària.
c) La Secció de Règim Interior.
Servei de Contractació i Compres
9.1 Al Servei de Contractació i Compres li correspon:
Coordinar la gestió i la tramitació d'expedients en matèria de contractació, subministraments i compres efectuades per les diferents unitats directives i supervisar els expedients que donin lloc a la signatura de convenis amb contraprestació econòmica per part del Departament.
9.2 Del Servei de Contractació i Compres depèn la Secció de Contractació.
A la Secció de Contractació li correspon:
Tramitar els expedients de contractació proposats pels diferents òrgans del Departament, supervisar els convenis que impliquin despesa i donar suport tècnic en matèria de contractació administrativa a la Mesa de Contractació i a la Comissió de Subministraments del Departament.
Secció de Gestió Pressupostària
A la Secció de Gestió Pressupostària li correspon:
Coordinar i supervisar l'execució del pressupost anual, elaborar els documents comptables, gestionar i controlar els fons rebuts que cal justificar i supervisar el funcionament de la caixa i dels comptes corrents.
A la Secció de Regim Interior li correspon:
Organitzar i coordinar els serveis de majordomia, vigilància, parc mòbil, la utilització d'espais comuns, el funcionament del Registre general i donar suport a altres registres del Departament.
13.1 A l'Àrea d'Obres i Patrimoni, assimilada orgànicament a subdirecció general, li correspon:
Coordinar l'elaboració dels plans d'obres anuals i plurianuals, estudiar i valorar les propostes d'actuació i dels programes funcionals que se'n derivin i supervisar els projectes d'obres adjudicats així com portar a terme la inspecció tècnica de l'estat i el manteniment dels edificis i les instal·lacions i informar i controlar els expedients patrimonials i fer la gestió que se'n derivi.
13.2 De l'Àrea d'Obres i Patrimoni depèn la Secció de Patrimoni.
A la Secció de Patrimoni li correspon:
Estudiar i preparar la tramitació dels expedients d'adquisició a títol onerós o lucratiu, cessions, permutes o arrendaments de béns immobles, proposar les normes per a l'ús correcte del patrimoni, portar l'inventari de tots els béns immobles adscrits al Departament i gestionar l'inventari dels béns mobles.
Àrea de Projectes de Desenvolupament Organitzatiu
A l'Àrea de Projectes de Desenvolupament Organitzatiu, configurada com a àrea funcional, li correspon:
Elaborar les propostes de criteris marc per a la gestió del personal de tot el departament atenent les especificitats dels diversos col·lectius que hi treballen i proposar, dirigir i avaluar els projectes de millora funcional i de l'organització tot garantint-ne la coherència amb la política de personal i de tecnologies de la informació.
L'Assessoria Jurídica es configura d'acord amb el que estableix l'article 14 del Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el Reglament dels serveis jurídics de l'Administració de la Generalitat de Catalunya.
Subdirecció General de Sistemes d'Informació i Comunicació
17.1 A la Subdirecció General de Sistemes d'Informació i Comunicació li correspon: alinear les tecnologies de la informació i les comunicacions (TIC) amb els objectius estratègics del Departament i coordinar l'elaboració, la implantació i l'actualització del Pla director de TIC, d'acord amb les decisions de la Comissió d'Informàtica del Departament i amb les directrius tècniques i funcionals corporatives del Centre de Telecomunicacions i Tecnologies de la Informació de la Generalitat de Catalunya.
17.2 De la Subdirecció General de Sistemes d'Informació i Comunicació depenen:
a) La Secció de Gestió de Recursos Informàtics i de Telecomunicacions.
b) La Unitat de Suport Informàtic.
Secció de Gestió de Recursos Informàtics i de Telecomunicacions
A la Secció de Gestió de Recursos Informàtics i de Telecomunicacions li correspon:
Gestionar el pressupost assignat d'acord amb les peticions d'adquisició d'equipaments aprovades i del seu manteniment; impulsar els processos de contractació corresponents, mantenir l'inventari i realitzar el seguiment tècnic i econòmic dels acords de nivells de serveis d'informàtica i de telecomunicacions contractats.
A la Unitat de Suport Informàtic li correspon:
Coordinar les actuacions de l'equip de suport informàtic del Departament i de les actuacions dels equips externs garantint un nivell de servei adequat i administrar les aplicacions informàtiques departamentals i interdepartamentals.
20.1 A l'Àrea de Tecnologies de la Informació i les Comunicacions li correspon: assessorar i donar suport tecnològic per a l'elaboració, la implantació, el desplegament i l'actualització del Pla director i d'actuacions TIC, d'acord amb els objectius estratègics del Departament i les decisions de la Comissió d'Informàtica i coordinar la implantació dels programes i projectes corporatius.
20.2 L'Àrea de Tecnologies de la Informació i les Comunicacions, que està dirigida pel/per la coordinador/a del Centre de Telecomunicacions i Tecnologies de la Informació de la Generalitat de Catalunya, depèn funcionalment de la Subdirecció General de Sistemes d'Informació i Comunicació del Departament per tot el que afecta a les tecnologies de la informació i les comunicacions del Departament, i depèn funcionalment del Centre de Telecomunicacions i Tecnologies de la informació de la Generalitat de Catalunya per tot el que afecta a les tecnologies de la informació i comunicacions corporatives de l'Administració de la Generalitat.
21.1 Al Gabinet Tècnic, amb rang orgànic assimilat a subdirecció general, li correspon:
Preparar la programació econòmica a mig i llarg termini del Departament i el seguiment de les polítiques i actuacions generals, incloent aquelles que estiguin cofinançades per altres administracions, l'elaboració d'estadístiques, d'estudis i informes, i la coordinació i la planificació de les actuacions en matèria de política lingüística i de l'edició i difusió de les publicacions i del Departament.
21.2 Del Gabinet Tècnic depèn orgànicament el Servei de Difusió.
22.1 Al Servei de Difusió li correspon:
Coordinar els programes de normalització lingüística del Departament i impulsar les actuacions de difusió i l'edició i distribució de publicacions així com gestionar el web i la intranet del Departament.
22.2 El Servei de Difusió s'estructura en:
a) La Secció d'Informació i Difusió.
b) La Secció de Suport Lingüístic i Publicacions.
A la Secció d'Informació i Difusió li correspon:
Gestionar el web i la intranet del Departament i elaborar informes i estudis relacionats amb la informació al ciutadà i el nivell de satisfacció dels usuaris en aquesta matèria i coordinar i organitzar les accions d'informació i/o formació relacionades amb la comunicació interna del Departament.
Secció de Suport Lingüístic i Publicacions
A la Secció de Suport Lingüístic i Publicacions li correspon:
Coordinar i executar els programes de normalització lingüística del Departament i establir els criteris necessaris per a l'assoliment dels estàndards de qualitat lingüística i d'identificació visual en els diferents suports comunicatius i gestionar l'edició i la distribució de les publicacions del Departament.
A l'Àrea d'Auditoria de Gestió, configurada com a àrea funcional, li correspon:
Verificar el grau d'economia, eficiència, eficàcia i legalitat amb què es desenvolupa l'activitat del Departament i controlar la millor utilització dels recursos humans i materials disponibles.
Serveis Territorials del Departament de Justícia
26.1 Als Serveis Territorials del Departament de Justícia a Girona, Lleida, Tarragona i les Terres de l'Ebre, amb rang orgànic assimilat a subdirecció general, que depenen orgànicament de la Secretaria General i, funcionalment, de les diferents unitats directives del Departament segons la matèria, els correspon:
Representar el Departament de Justícia en el seu àmbit territorial i exercir el comandament del personal al seu càrrec per tal d'impulsar i coordinar les actuacions que incideixin en la millora de l'Administració de Justícia i en el desenvolupament de les competències de les unitats directives de Departament en el seu àmbit territorial.
26.2 Els Serveis Territorials del Departament de Justícia a Girona, Lleida i Tarragona s'estructuren en:
a) La Secció de Mesures Penals Alternatives i de Justícia Juvenil.
b) La Secció de Suport Judicial.
c) La Secció de Coordinació de Serveis.
d) L'Oficina de la Comissió Territorial d'Assistència Social Penitenciària.
26.3 El Servei Territorial de les Terres de l'Ebre s'organitza en:
a) L'Àrea de Suport Judicial i d'Entitats Jurídiques.
Seccions de Mesures Penals Alternatives i de Justícia Juvenil
A les seccions de Mesures Penals Alternatives i de Justícia Juvenil els correspon:
Executar i seguir els programes d'observació, d'intervenció educativa en medi obert i en centres i els de conciliació-reparació i tramitar les resolucions dictades pels jutges i fiscals i els expedients de la població atesa, planificar i coordinar les assistències dels tècnics en les compareixences i audiències judicials, participar en els processos de selecció i avaluació del personal i coordinar les entitats públiques i privades que col·laboren en l'aplicació dels programes.
A les seccions de Suport Judicial els correspon:
Participar en l'elaboració de programes d'actuació general de la Direcció General de Relacions amb l'Administració de Justícia i executar i controlar els programes que els siguin assignats, així com gestionar els recursos de suport judicial; informar sobre les necessitats de personal i tramitar els expedients de personal funcionari i laboral dels òrgans judicials i inspeccionar les incidències i les situacions administratives vinculades al personal.
Seccions de Coordinació de Serveis
A les seccions de Coordinació de Serveis els correspon:
Dur a terme el Registre territorial d'associacions i tramitar els expedients que se'n derivin, i rebre i trametre, al servei que pertoqui de la Direcció General de Dret i d'Entitats Jurídiques, la documentació relativa a col·legis professionals, acadèmies i fundacions, així com gestionar l'oficina del servei territorial i els serveis generals, i informar el públic en relació amb les competències del Departament de Justícia.
Oficines de les comissions territorials d'Assistència Social Penitenciària
A les oficines de les comissions territorials d'Assistència Social Penitenciaria els correspon:
Coordinar els equips de treball social de l'Assistència Social Penitenciària i postpenitenciària sota la direcció del secretari coordinador de la Comissió Territorial, d'acord amb el Decret 555/1983, de 15 de desembre, de creació de la Comissió d'Assistència Social Penitenciària.
Àrea de Suport Judicial i d'Entitats Jurídiques dels Serveis Territorials de les Terres de l'Ebre
A l'Àrea de Suport Judicial i d'Entitats Jurídiques dels Serveis Territorials de les Terres de l'Ebre, configurada com a àrea funcional, li correspon el que estableixen els articles 28 i 29.
Àrea de Justícia Juvenil dels Serveis Territorials de les Terres de l'Ebre
A l'Àrea de Justícia Juvenil dels Serveis Territorials de les Terres de l'Ebre, configurada com a àrea funcional, li correspon:
Gestionar les competències de la Direcció General, i la direcció i la coordinació dels equips multidisciplinaris que en depenguin.
Els òrgans que conformen l'estructura de la Secretaria General organitzaran els recursos adscrits i desenvoluparan les funcions adients per tal d'assolir els seus objectius de la forma més eficient.
Disposicions transitòries.1 Els òrgans dependents de les unitats afectades per aquest Decret es mantindran mentre no es modifiquin les disposicions que els regulen..2 El personal que resulti afectat per les modificacions orgàniques d'aquest Decret continua percebent la totalitat de les seves retribucions amb càrrec als crèdits als quals s'estaven imputant fins que s'adoptin les disposicions de desplegament i pressupostàries corresponents..3 Les persones que ocupen els llocs de treball o de comandament dels òrgans i àrees funcionals afectades per aquest Decret seguiran exercint les seves funcions respectives mentre no s'adaptin els nomenaments o es proveeixin, si s'escau, els llocs de treball corresponents d'acord amb la nova estructura.
Queda derogada qualsevol disposició que s'oposi al que estableix aquest Decret i especialment:
a) El Decret 285/1992, de 24 de novembre, de creació de les delegacions territorials del Departament de Justícia a Girona, Lleida i Tarragona.
b) L'article 20 del Decret 13/1997, de 21 de gener, de reestructuració de la Direcció General de Relacions amb l'Administració de Justícia.
c) El Decret 62/1999, de 9 de març, pel qual es reestructura la Subdirecció General d'Obres i Patrimoni de la Secretaria General del Departament de Justícia.
d) Els capítols 1 i 3 del Decret 13/2000, de 10 de gener, de reestructuració parcial del Departament de Justícia.
e) Els articles 2, 3 i 4 del Decret 275/2001, de 23 d'octubre, pel qual es crea la Delegació Territorial del Departament de Justícia de les Terres de l'Ebre.
f) El capítol 3 del títol 1 del Decret 284/2002, de 12 de novembre, d'estructuració i reestructuració parcial de diversos departaments de l'Administració de la Generalitat.
g) El capítol 3 del títol 3 i l'article 76 del Decret 68/2004, de 20 de gener, d'estructuració i de reestructuració de diversos departaments de l'Administració de la Generalitat.
h) El Decret 265/2004, de 27 d'abril, pel qual es modifica el Decret 284/2002, de 12 de novembre, d'estructuració i reestructuració parcial de diversos departaments de l'Administració de la Generalitat.
Disposicions finals.1 Es faculta el conseller d'Economia i Finances per realitzar les adaptacions pressupostàries necessàries per donar compliment a aquest Decret..2 Aquest Decret entrarà en vigor el mateix dia de la seva publicació al DOGC.